Erik Sørensen stopper sit politiske virke i Frederikshavn Byråd, men fortsætter dog som formand for den socialdemokratiske gruppe.

- Vi havde et godt og konstruktivt møde og snakkede os til rette om, at jeg fortsætter som gruppeformand, indtil vi har valgt partiets borgmesterkandidat. Til gengæld overvejer jeg ikke længere at fortsætte eller kandidere til den post, siger Erik Sørensen til NORDJYSKE. Han stopper som politiker, men fortsætter som formand for den socialdemokratiske gruppe i Frederikshavn Byråd. Hvem der så skal være spidskandidat for Socialdemokraterne skal nu afgøres. Bjarne Lausten har meddelt, at han ikke er kandidat. - I det øjeblik vi har valgt en ny spidskandidat, bliver vedkommende selvfølgelig formand for byrådsgruppen, hvis det er en, der sidder der allerede. Vælger vi én udefra, skal vedkommende med til møderne, siger Erik Sørensen til NORDJYSKE.